ग्राम सिंडौस निवासी स्व. गोविंद सिंह राजावत के दो पुत्र है। मरने से पहले ही गोविंद सिंह जमीन और मकान का बंटवारा कर गए थे। बड़े पुत्र सुरेश सिंह के पास पूर्वजों की एक तिजोरी है। इसका बंटवारा नहीं हुआ था। छोटा पुत्र सुमित उस तिजोरी की मांग करता था लेकिन सुरेश इंकार कर देता था। इसको लेकर कुछ समय पहले दोनों में विवाद हो चुका था लेकिन ग्रामीणों के बीच में पड़ जाने से मामला रफा दफा हो गया था।